|  |
| --- |
| **ΔΙΑΔΙΚΑΣΙΑ ΓΙΑ ΤΗΝ ΠΩΛΗΣΗ ΚΙΝΗΤΩΝ ΕΠΙΣΗΜΑΤΩΝ (ΧΑΡΤΟΣΗΜΩΝ) ΑΠΟ ΤΟ ΧΑΚ** |

Το Χρηματιστήριο Αξιών Κύπρου στα πλαίσια της διαρκούς προσπάθειας του για την προσφορά ενός διευρυμένου πλαισίου προϊόντων και υπηρεσιών προς τους επενδυτές και τους συντελεστές της Αγοράς ευρύτερα, έχει εισαγάγει μεταξύ άλλων πρωτοβουλιών του, την υπηρεσία πώλησης κινητών επισημάτων (χαρτοσήμων).

Το Τμήμα Εσωτερικών Προσόδων έχει διορίσει και επίσημα το ΧΑΚ από την 1η Νοεμβρίου ως αντιπρόσωπο πώλησης χαρτοσήμων Σύμφωνα με τον περί Χαρτοσήμων Νόμο (άρθρο 4) κάθε έγγραφο θα υπόκειται σε χαρτοσήμανση, εφ’ όσον αυτό αφορά οποιοδήποτε περιουσιακό στοιχείο που βρίσκεται στην Κυπριακή Δημοκρατία ή σε οποιαδήποτε ζητήματα ή πράγματα τα οποία θα γίνουν στην Κυπριακή Δημοκρατία, ανεξάρτητα από τον τόπο σύνταξης τους. Η χαρτοσήμανση συμβολαίων από την Υπηρεσία του Χρηματιστηρίου Αξιών Κύπρου, πραγματοποιείται μόνο για συμβόλαια που σχετίζονται με Μέλη και Εκδότριες του ΧΑΚ.

Μη χαρτοσημασμένα έγγραφα δεν γίνονται δεκτά ως αποδεικτικά στοιχεία.

Παρατίθεται πιο κάτω συνοπτικά η διαδικασία παραλαβής και πώλησης κινητών επισημάτων (χαρτοσήμων).

* 1. Σφραγίδα εγγράφου. Κάθε έγγραφο που παραλαμβάνεται με σκοπό τη χαρτοσήμανση του, σφραγίζεται στο χώρο υποδοχής του ΧΑΚ
  2. Aκολουθεί έλεγχος εγγράφου και υπολογισμού του ποσού από το ΧΑΚ.
  3. Eκδίδεται απόδειξη πληρωμής, εφ’ όσον παραλειφθεί το ποσό που αντιστοιχεί στο σύνολο του ποσού του συμβολαίου.

**Χρεώσεις:**

* Η χρέωση για σύμβαση ή μνημόνιο σύμβασης κι’ όλα τα έγγραφα που ενσωματώνουν σύμβαση στα οποία δεν συνομολογείται καθορισμένο ποσό και για τη σήμανση των οποίων δεν λαμβάνεται οποιαδήποτε άλλη πρόνοια ή χρέωση, ανέρχεται στα €35,00. Τόσο τα εγγυητήρια γραμμάτια ή χρεόγραφα όσο και οι μισθώσεις, χαρτοσημαίνονται με τους ίδιους συντελεστές, όπως ισχύει και στις συμβάσεις.
* Οι χρεώσεις σχετικά με τις συμβάσεις ή για μνημόνιο σύμβασης κι’ όλα τα σχετικά έγγραφα που ενσωματώνονται σε μια σύμβαση συνομολογούν καθορισμένο ποσό σύμφωνα με τον «Περί Χαρτοσήμων Νόμο του 1963 Αρ.218) Κανονισμοί γενομένοι βάσει των διατάξεων των άρθρων 60 και 62.»
* Απαλλάσσονται από το τέλος χαρτοσήμου οποιεσδήποτε συναλλαγές στα πλαίσια αναδιοργάνωσης εταιρειών.

**Συγκεκριμένα ισχύουν οι πιο κάτω χρεώσεις:**

Σε περίπτωση όπου η χαρτοσήμανση πραγματοποιείται πέραν των 30 ημερών από την έκδοση του εγγράφου, επιβάλλεται πρόστιμο σύμφωνα με τις πρόνοιες του άρθρου 20 του Νόμου περί Χαρτοσήμανσης και το πρόστιμο επιβάλλεται από Λειτουργό του Εφόρου Τελών Χαρτοσήμων.

**Είδη εγγράφων τα οποία υπόκεινται σε χαρτοσήμανση**:

**Είδος Εγγράφου Τέλος**

Εγγυητικές Επιστολές €3,42

Πιστωτικές Επιστολές €1,71

Αποδείξεις για ποσά από €3,42-€34,17 €0,03

Αποδείξεις για ποσά πάνω από €34,17 €0,07

Τελωνειακά και δασμολογικά έγγραφα €17,09/€34,17

Φορτωτικές €3,42

Συναλλαγματικές (πληρωτέες ενόψει,

σε πρώτη ζήτηση ή σε 3 μέρες

από χρονολογία ή όψη €0,85

**Είδος Εγγράφου Τέλος**

Ναυλωτικά έγγραφα €17,09

Γενικά πληρεξούσια €6,00

Ειδικά πληρεξούσια €2,00

Πιστοποιημένα αντίγραφα συμβολαίων και εγγράφων €2,00

Διαθήκη €17,09

Έγγραφο διαχείρισης περιουσίας αποβιώσαντος €8,54

Συμβόλαια:

Για ποσά μέχρι €170.860 1,5%

Για ποσά που υπερβαίνουν τα €170.860 2 %

Πλέον €256,29 (Μέγιστο τέλος €17.086)

**Είδος Εγγράφου Τέλος**

Χωρίς καθορισμένο ποσό €35,00

Έκδοση πιστοποιητικού φορολογικής κατοικίας από το Τ.Ε.Π. €80,00

Για αξία σύμβασης €1 μέχρι €5000 η αξία χαρτοσήμου είναι μηδέν.

Για αξία σύμβασης €5001 μέχρι €170000 για κάθε ποσό €1000 ή μέρος των €1000 η αξία χαρτοσήμου είναι €1,50.  
Για αξία σύμβασης πέραν των €170000 για κάθε ποσό €1000 ή μέρος των €1000 η αξία χαρτοσήμου είναι €2,00 με μέγιστο ποσό χαρτοσήμου €20000.

Η διαδικασία χαρτοσήμανσης από το ΧΑΚ αναλαμβάνεται με άμεση ισχύ και παρέχεται μεταξύ των ωρών 08:00-14:30 και 15:00-18:00 στις εργάσιμες ημέρες λειτουργίας του ΧΑΚ.